Jeg får flere gange i ugen pakker fra indland og udland. nogle gange lykkedes det uden videre problemer, men når det fejler må man sige at Pest Dk fejler med manér!
Hvis de kunne klare sig uden fejl, hvilket ingen selvfølgelig kan, havde de ligget til en god middel karakter, da der er andre, i mit hoved, bedre muligheder, som jeg da også vælger, når jeg har valget. Desværre har man sjældent det.
Inden jeg rigtigt kommer igang vil jeg gerne kende årsagen til at en pakke som skal afhentes på posthus først kan afhentes følgende hverdag i forhold til forsøgt levering? Hos GLS eksempelvis kan pakke afhentes samme dag hvis man ikke er hjemme til at modtage denne ved levering og leverancen tager ikke længere tid eller koster mere. På sedlen som udleveres fra Pest DK står der at pakken kan afhentes følgende dag i tidsrummet X-Y, som ikke passer overens med skriften, som også siger at pakken ikke nødvendigvis kan afhentes inden klokken 10. Jeg har prøvet at stå ved posthusets åbningstid og få at vide at jeg kunne komme tilbage efter kl 10.
Mandag til fyraften lå der et brev i postkassen om at jeg havde en pakke til afhentning på nærmeste posthus. Tirsdag blev pakken afhentet. Ingen problemer skulle man tro. I går lå så igen en oplysning om at jeg havde en pakke som skulle afhentes. Denne gang kunne jeg gøre det med det samme og ikke vente til førstkommende hverdag. Man møder op på posthuset og står i kø i omkring 20 minutter, for at få at vide at pakken er afhentet. Det viser sig at jeg på 2 uafhængige sedler bliver oplyst om at jeg har post som skal afhentes. Det er spild af ressourcer og min tid.
Hvrofro er det at man modtager 2 eksemplarer af de reklamer man ønsker, når man har "reklamer - nej tak +" skilt? Spild af ressourcer!
Vil I venligst lære jeres postbude at læse og skrive, samt at udfylde tilstrækkeligt på de sedler, som leveres hvis man ikke er hjemme til at modtage en pakke. Jeg kan ikke vide hvad det er som jeg skal hente, og dermed ikke hjælpe ved skranken på posthuset, for om man skal lede efter en kuvert eller en flyttekasse, hvis jeg ikke ved hvor pakken kommer fra. Ligeledes må man meget gerne udfylde om der skal underskrift til udlevering af pakken. Det er et kryds som jeg mangler at få sat 95% af de gange at post skal afhentes. Dette er ikke lige gyldigt da jeg kan afhente noget post i tidsrummet 8-17. Hvis der ikke skal underskrift til kan jeg afhente frem til kl 21.
Når man har tilmeldt sig pakkeboksen hvorfor benytter Pest DK sig så ikke af den? fra samme firma har jeg 4 gange indenfor den sidste måned modtaget post i pakkeboksen, hvor jeg kan afhente samme dag, som det er i mit område. 2 gange er det sket at jeg i stedet skal møde op på det lokale posthus for at afhente pakken. Dette kan jeg så først gøre dagen efter for søgt aflevering. Hvorfor ikke bruge samme løsning hver gang?
Leveringstiden er da under al kritik. Et firma lover at jeg har min pakke indenfor 48 timer. Efter 10 dage tager jeg kontakt til firmaet og får at vide at pakken da er afsendt dagen efter bestilling. Inden for 2 timer får jeg en sms fra Pest DK hvori det fremgår at jeg har en pakke som kan afhentes samme dag med track and trace, så jeg kan følge pakken. Min pakke har været Pest DK i hænde i 8 dage kan jeg se af diverse. en lille uge har den ligget hvor jeg kan hente den. God service når man tænker på det lille gebyr som de skal have for det. Det var ikke lykkedes for alle for knap 50 kr. Flot!
Dette er blot nogle af de oplevelser som jeg har haft og har med Pest DK. Jeg tror ikke at firmaet ville overleve hvis det ikke var for de monopolagtige tilstande som vi har herhjemme. Ingen vil finde sig i den grad af service til den pris.